b'\n_START_ARTICLE_\nBiritera\n_START_SECTION_\nBuod\n_START_PARAGRAPH_\nNagsimula ang kuwento nang sumakabilang buhay ang nagrereynang biritera na si Louise May (Jillian Ward). Dahil dito, napilitan ang Manager na si Mr. D (Ryan Eigenmann) na maghanap ng kapalit. Nagsagawa siya ng isang programa na naghahanap para sa mga batang may angking talino sa pag-awit. Sumali si Roseanne (Roseanne Magan) sa patimpalak ngunit siya\'y hindi nagwagi. Gumuho ang kanyang pangarap na maging isang sikat na mang-aawit pati na ang pangarap niyang maiahon ang kanyang pamilya sa kahirapan._NEWLINE_Si Andrei (Dennis Trillo), ang bokalista ng bandang The Bridge ay nabighani sa angking boses ni Roseanne at agad na nakitaan ng pag-asang sumikat ang bata. "Inaplowd" niya ang bidyo ni Roseanne habang ito\'y umaawit sa YouTube. Naging sikat ang bidyo sa mga manonood, na nagdala kay Roseanne sa dagling kasikatan._NEWLINE_Habang tinutupad ni Roseanne ang kanyang pangarap na kasikatan, madidiskubre din niya ang ibang mukha ng mundo na kanyang pinasok, pati na ang misteryo ng kanyang pagkatao.\n_START_SECTION_\nMga Papuri at Pagtanggap\n_START_PARAGRAPH_\nAyon sa AGB Nielsen Philippines, ang Biritera ay nakakuha ng kaukulang puntos na 26.7% Household rating mula Pebrero 6 - 10 (unang linggo ng pagpapalabas) kumpara sa katapat nitong palabas sa ABS-CBN na nakakuha lamang ng 19.5% rating. Sa Urban Luzon, kung saan kinakatawan ang 77 porsiyento ng urban television household sa buong bansa, ang Biritera ay nakakuha ng 25.0% puntos kumpara sa katapat nitong palabas sa katapat na himpilan na nakakuha lamang ng 21.2% puntos. Ang serye ay patuloy sa pamamayagpag sa ikatlong linggo nito ng pagpapalabas (Pebrero 20 - 24) nakapagtala ito ng 24.6% puntos sa Mega Manila kumpara sa 20.0% puntos ng katapat na programa._NEWLINE_Pinupuri din ang kagalingan sa pag-arte nila Angelika dela Cruz at Dennis Trillo. Si dela cruz ay ngayon na lamang gumanap ng isang api na karakter. Siya kasi ay nalilinya sa mga kontrabidang pagganap, kaya bago ito sa paningin ng mga manonood na makita syang umiiyak at inaapi. Sa kabilang banda, bagong taktika ng pag-arte din ang pinakita ni Trillo sa nabanggit na serye. Kung dati ay nalilinya siya sa mga "barumbadong" pagganap, sa seryeng ito ay gumaganap siyang mabait.'